cyanic-selkie/wikianc huggingface dataset:
Title Fight
pienoiskuva|Title Fight Coachella festivaaleilla 2014 Title Fight on vuonna 2003 perustettu yhdysvaltalainen punk rock yhtye kotoisin Pennsylvanian osavaltiossa sijaitsevasta Kingstonin kaupungista. Yhtyeen melodisilla kitaroilla ja rouhealla laululla höystetty musiikki ammentaa paljon vaikutteita hardcoren, emon ja shoegazen kaltaisista genreistä. Yhtye on kasvattanut melko mittavaa suosiota ympäri Yhdysvaltojen ja sillä on myös paljon uskollisia faneja Euroopassa. Title Fight on kiertänyt yhtyeiden, kuten Four Year Strong, Rise Against ja Circa Survive kanssa. Title Fight on vieraillut Suomessa kerran, kun keväällä 2013 yhtye konsertoi Kuudes linja klubilla.
Caral
Caralin keskusta
Caralin lähiseuduilla Supejoen laaksossa on 19 pienempää esikeraamista keskusta 80–90 km2 alalla: Aspero on alaltaan 15 ha jonka suurin kumpu 3 200 m³. Koko Supejoen laaksossa asui Caralin aikoihin ehkä noin 20 000 ihmistä.
Dell Comics
Historia
Dell Publishing sai pysyvän aseman sarjakuva-alalla, kun se alkoi julkaista helmikuussa 1936 Popular Comics -lenteä, joka oli kuukausittain ilmestyvä antologia, jossa oli sanomalehtisarjakuvien uusintapainoksia. Dell sai oikeudet muun muassa Gasoline Alley-, Little Orphan Annie- ja Dick Tracy -sarjakuviin.
J.R.R. Tolkien’s The Lord of the Rings, Vol. I
Interplay julkaisi vuonna 1994 samannimisen mutta erilaisen pelin Super Nintendo Entertainment Systemille.
USS Picuda (SS-382)
Valmistus
Alus tilattiin Portsmouthin laivastontelakalta Kitterystä Mainesta, missä köli laskettiin 15. maaliskuuta 1943. Alus laskettiin vesille 12. heinäkuuta kumminaan Robert H. Englishin puoliso ja otettiin palvelukseen 16. lokakuuta ensimmäisenä päällikkönään Albert Raborn.
Palvelus
Vuoden 1964 alus oli Key Westissä, mistä se teki partiomatkoja Atlantille ja Karibianmerelle. Vuoden lopulla se siirrettiin huollettavaksi Philadelphiaan. Alus teki vuonna 1965 jälleen matkan Guantanamonlahdelle. Vuosi 1966 alkoi kolmen kuukauden komennuksella Välimerelle 6. laivastoon, jonka aikana se osallistui sukellusveneidentorjuntaharjoitukseen ja Naton sotaharjoitukseen yhdessä Ranskan ja Italian merivoimien kanssa. Vuosi päättyi Guantanamonlahdelle tehtyyn vierailuun.
Harry James
Sirkuksen kasvatti
Christy Bros eli tuolloin suurimpia aikojaan, kiertäessään ympäri Yhdysvaltoja, Kanadaa ja Meksikoa. Sirkuksen orkesteri oli peräti 26-miehinen Everette Jamesin tullessa orkesterin johtajaksi. Orkesterin trumpetisti Skinny Goe opetti Harrylle kornetinsoiton alkeet isä-Everetten tietämättä asiasta mitään. Kuultuaan eräänä päivänä poikansa soittelevan isä aloitti pojan järjestelmällisen harjoittamisen. 11-vuotiaana Harry liittyi isänsä orkesterin neljänneksi trumpetistiksi ja eteni ykköskornetistiksi ja soolovirtuoosiksi. Toisinaan tarjoutui myös tilaisuuksia paikata isää orkesterinjohtajana. Seuraavana vuonna Harry sai johdettavakseen sirkuksen kakkosorkesterin. Tuolloin hänet mainittiin ensimmäisen kerran showbusiness-julkaisuissa, kun Billboard-lehti kirjoitti hänen olevan maailman nuorin orkesterinjohtaja.
The King of Swing
Nyt Harry oli jo erittäin haluttu soittaja, ja muun muassa Tommy Dorseylta tuli tarjous liittyä hänen orkesteriinsa, mutta pisimmän korren veti lopulta Benny Goodman, joka oli tuolloin swingin kuningas ja eli uransa huippukautta. Orkesterissa soittivat tuolloin muun muassa Ziggy Elman, Lionel Hampton ja yhtyeen todellinen showmies ja väriläiskä, rumpali Gene Krupa. Goodman oli kuullut Harryn soittavan radiolähetyksessä Culver Cityn Cotton Clubilta, ja totesi miehen olevan ykkösluokan trumpetisti. James liittyi orkesteriin $150 viikkopalkalla ja sai nimensä orkesterin viereen valomainoksiin. Keikkailu Goodmanin kanssa alkoi joulunpyhinä 1936 New Yorkin Pennsylvania-hotellin kiinnityksellä. Goodmanin trumpetistit James, Elman ja Chris Griffin vuorottelivat sooloissa, mutta Harryn tehtäväksi tuli soittaa suurin osa näistä. Ensimmäinen levytys Goodmanin kanssa oli 30. joulukuuta 1936, jolloin syntyivät kappaleet: "Never Should Have Told You", "You Can Tell She Comes From Dixie", "This Year's Kisses" ja "He Ain't Got Rhythm".
Harry levytti 3. huhtikuuta Teddy Wilsonin pienen orkesterin kanssa ensimmäisen kerran Brunswickin levysessiossa ja elokuussa sama ryhmä levytti jälleen Brunswickille blues-vaikutteisen jazzkappaleen "Just a Mood I & II", jonka Metronome arvioi vuoden 1937 parhaaksi levyksi. Heinäkuun 6. päivä 1937 Goodmanin orkesterin keikkahuipentuma, "Sing, Sing, Sing", levytettiin Hollywoodissa. Syksyllä orkesteri oli mukana tekemässä Warner Brothers'in elokuvassa "Hollywood Hotel", jonka pääosassa oli Dick Powell, joka esitti elokuvassa Goodmanin orkesterin Hollywoodiin lähtevää saksofonistia. Elokuvassa orkesteri esitti kappaleet "Hooray for Hollywood", jonka lauloi Johnny "Scat" Davis, sekä "Sing, Sing, Sing" (pariminuuttisena versiona) ja Lionel Hamptonin soolonumeron "I've Got Rhythm". Elokuvasta pois jätetyt Goodman-esitykset "I've got a Heartful of Music" ja "House Hop" sisällytettiin myöhemmin toiseen Warner Bros -elokuvaan "Auld Lang Syne". Elokuvan valmistumisen jälkeen orkesteri suuntasi keikalle Dallasin messuille Pan American Casinolle.
Joulukuun 1. päivänä 1937 Harry teki soololevytykset Brunswickille yhdeksänmiehisen orkesterin kanssa, jonka rungon muodostivat pääasiassa Goodmanin miehet. Session tuloksena syntyi kappaleet "Life Goes to a Party", "Texas Chatter", "Out of Nowhere", "Wrap Your Troubles in Dreams", "Little White Lies" ja Count Basien (yksi Harryn idoleista) "One O’Clock Jump", sekä "It's the Dreamer in Me", jolla Helen Humes lauloi. Kaksi jälkimmäistä meni Billboardin Top 10-listalle, ja olivat näin Harryn ensimmäiset omat menestyskappaleet. Vuoden lopulla James voitti Down Beat -lehden äänestyksen vuoden trumpetistista, pitäen takanaan muun muassa Bunny Beriganin ja Louis Armstrongin. Edellisen vuoden äänestyksessä Harry ei ollut saanut vielä ainuttakaan ääntä. Metronomelta irtosi samanlainen tunnustus kuin Down Beatiltakin.
Tammikuun 16. päivä 1938 Goodmanin orkesteri esiintyi New Yorkin Carnegie Hallissa. Tapahtuma oli ensimmäisiä tilaisuuksia, joissa jazz-muusikot esiintyivät konserttisaleissa. Tapahtuma oli niin yleisö- kuin arvostelumenestyskin - Simon kirjoitti Metronomessa erityisesti Jamesin olleen tuona iltana erityisen hyvässä vedossa. Columbia julkaisi konsertin taltioinnin marraskuussa 1950, Goodmanin kokoelmissa olleiden asetaattilevyjen löydyttyä. Maaliskuussa 1938 Gene Krupa riitaantui orkesterin johtajan kanssa, ja lähti omille teilleen perustaen oman menestysorkesterinsa. Nyt Harry oli orkesterin ehdottomasti suurin nimi, ja palkkakin oli nostettu jo $250 viikossa. Lionel Hamptoninkin suunnitellessa omaa soolouraa oli Goodmanilla syytä olla huolissaan. Kesällä Harry soitti Hamptonin levysessiossa RCA-merkille kappaleilla "Shoe Shiner's Drag" ja "I'm in the Mood for Swing". Heinäkuun lopulla James vieraili Count Basien orkesterin keikalla Famous Door -klubilla, esittäen soolona "King Porter Stompin". CBS radioi keikan omassa America Dances -ohjelmassaan. Loka-marraskuussa vuorossa oli jälleen levysessio Teddy Wilsonin pikkuorkesterin kanssa, Billie Holidayn laulaessa. Harry esitti erinomaisen soolon kappaleessa "Everybody's Laughing".
Harry James & his Music Makers
Tammikuussa uusi orkesteri harjoitteli ahkerasti New Yorkin Roseland Ballroomin talossa. 14-miehisen Music Makers -orkesterin kokoonpanossa soittivat saksofonistit Dave Matthews, Claude Lakey, Bill Luther ja Drew Page, pasunistit Russell Brown ja Truett Jones, trumpetistit (Harryn lisäksi) Tommy Gonsulin, Claude Bowen ja Jack Palmer, pianossa Jack Gardner, kitarassa Red Kent, bassossa Thurman Teague ja rummuissa Ralph Hawkins. Lisäksi laulajana Bernice Byers ja sovittajana Andy Gibson. Harry valitsi orkesterin tunnussäveleksi kappaleen "Ciribiribin", jonka hän oli levyttänyt syksyllä 1938 Goodmanin orkesterissa. Kappale päätyi Harryn oman orkesterin kanssa levylle ensiksi instrumentaalina huhtikuussa 1939, ja samaisen vuoden marraskuussa Frank Sinatran laulamana. "Ciribiribin" aloitti useimmat orkesterin keikat noihin aikoihin, ja nähtiin myös myöhemmin parissa elokuvassakin.
Ensimmäiset keikat orkesteri teki New Yorkin alueella helmikuun alussa ja siirtyi sitten Philadelphian Benjamin Franklin -hotelliin viikon mittaiselle keikalle, joka myös radioitiin neljästi. Bändi sai tuoreeltaan Simonilta hyvät arvostelut Metronomessa. 20. helmikuuta vuorossa oli kokoonpanon ensimmäinen levysessio Brunswickille, jolla levytetty "Two O'Clock Jump" muodostui yhdeksi Jamesin suurimmista instrumentaalihiteistä. Kappale oli vain hienoinen variaatio Basien "One O'Clock Jumpista". Muutamaa viikkoa myöhemmin levytettiin Bernice Byersin laulamana Ziggy Elmanin ja Johnny Mercerin tuore sävellys "And the Angels Sing", josta Martha Tilton teki Benny Goodmanin kanssa tunnetumman version. Jamesin orkesterin muut levytykset Brunswickille eivät saavuttaneet kovinkaan suurta suosiota, johtuen ehkä Brunswickin levyjen teknisesti huonosta laadusta. Orkesteri oli monien kriitikoiden, kuten Simonin, mielestä lavalla paljon parempi, kuin levyillään. Hittilevyjen puuttuminen vaikeutti keikkamyyntiä, isojen teatteri- ja hotellikeikkojen puuttuessa kokonaan, keikkakaupunkien välimatkojen pidetessä. Heikoimpina hetkinä orkesteri suostui soittamaan jopa $350 kokonaispalkkiota vastaan. Lisäksi joidenkin tanssipaikkojen managerit valittivat orkesterin liian kovaäänisestä soitosta. Harry lisäsi ohjelmistoon enemmän balladeja, kuten "I Surrender Dear", "I'm in the Market for You", "Just a Gigolo" ja "Black and Blue", siirtyen entistä pehmeämmille linjoille.
Musiikillisia kokeiluja
Vuoden alussa vanha levysopimus umpeutui, ja vuorossa oli siirtyminen pienelle Varsity-levymerkille. Keväällä 1940 Dick Haymes tuli orkesteriin uudeksi laulajaksi, korvaten Fran Hinesin, joka toimi muutaman viikon vuoden 1940 alkupuolella orkesterin solistina ja ehti levyttää yhden kappaleen "Palms of Paradise". Haymes oli aiemmin laulanut New Yorkin alueen orkestereissa muun muassa Bunny Beriganin kokoonpanossa. Haymes aloitti levylaulajanuran Jamesin orkesterissa kappaleilla "How High the Moon", "Fools Rush In", "The Nearness of You" ja "Maybe". Näistä ei yksikään noussut levylistoille. Sen sijaan instrumentaalilevytykset "Ciribiribin" ja "Flight of the Bumble Bee" ylsivät Billboardin listoilla sijoille 10 ja 20. Orkesterin taloudellinen tilanne oli edelleenkin melko tiukka, velkaa oli muun muassa $5000 Greyhound-bussiyhtiölle orkesterin bussista. Myös keikkailu jatkui isojen kiinnitysten välillä pienissä nuhjuisissa tanssipaikoissa. Kesällä vuorossa oli jälleen New Yorkin Paramount-teatterin keikka, sekä Atlantic Cityn Steel Pier.
Huipulla
Kevään 1942 menestyksekkäitä James-levytyksiä olivat muun muassa "Skylark", "One Dozen Roses", "Strictly Instrumental", "I Remember You" ja "But Not for Me", joista kaksi viimeistä menivät listaykkösiksi. Levytettyään kappaleen "The Devil Sat Down and Cried" Dick Haymes sanoi orkesterille hyvästit ja lähti menestyksekkäälle soolouralleen. Jimmy Saunders tuli hänen tilalleen. Kesällä alkoi Rosita tanssii ja hymyilee -elokuvan kuvaukset 20th Century Foxille. Elokuvan pääosissa olivat Betty Grable, John Payne, Carmen Miranda ja Cesar Romero. Jamesin orkesterilla oli elokuvassa Foxin studio-orkesterilla vahvistettu 20-henkinen jousiryhmä, jonka kanssa he elokuvassa esittivät kappaleet "I Had the Craziest Dream", "Run Little Raindrops, Run", sekä "Ciribiribin". Elokuva tuli ensi-iltaan marraskuussa ja oli vuoden suurimpia menestyksiä.
Töitä riittää hermoromahdukseen asti
Vuoden 1943 alkupuoliskolla orkesterin levyjen rahallinen myynti oli $3 500 000, jota parempaan tulokseen tuona ajanjaksona ylsi vain Bing Crosby. Kesällä 1943 Betty Grable alkoi odottaa lasta Harrylle, jolloin tämä erosi vaimostaan Louisesta. Grable ja James avioituivat Las Vegasissa 4. heinäkuuta. Seuraava MGM-elokuva oli "Bathing Beauty", jossa oli pääosassa Esther Williams. Kaikkiaan orkesteri esitti elokuvassa viisi kappaletta ja Helen Forrest lauloi kappaleen "I Cried for You", joka oli orkesterin edellisen vuoden hitti. Kriitikot suhtautuivat elokuvaan varsin myönteisesti. Elokuvan valmistuttua orkesteri aloitti ensimmäisen USO-kiertueensa armeijan tukikohdissa. Syksyn James-hitti oli "Mister Five by Five", jonka jälkeen olikin pitkä tauko levymarkkinoilla kaksivuotisen AFM:n (Yhdysvaltojen Muusikkojen Liitto) levylakon vuoksi. Lakko päättyi marraskuussa 1944.
Bebop-James
1951 James soitti ahkerasti muiden artistien levyillä; Doris Dayn kappaleella "Would I Love You", Rosemary Clooneyn albumisessiossa ja Frank Sinatran levysessiossa, jossa tehtiin kappaleet "Deep Night", "Farewell, Farewell To Love" ja "Castle Rock" (joka jäi Sinatran viimeiseksi Top 10 -hitiksi Columbialle). Tammikuussa 1951 "The Harry James Show" siirtyi radiosta televisioon. Los Angelesin KNBH-TV lähetti ohjelmaa 26 viikkoa. Huhtikuussa Willie Smith, Louis Bellson ja Juan Tizol jättivät orkesterin ja siirtyivät Duke Ellingtonin riveihin. Jonkin aikaa Harry keikkaili harvakseltaan vain 4- ja 6-miehisen ryhmän kanssa. TV-sarjan päätyttyä kesällä orkesteri lähti jälleen kiertueelle. Näihin aikoihin ilmestyi Harryn viimeinen listoilla käväissyt levy "Ruby". Lokakuun 25. päivä 1952 Jamesin orkesteri esiintyi Chicagon Aragon Ballroomilla. Columbia tallensi keikan ja julkaisi sen levyllä "One Night Stand". Tuolloin Harry oli jo saanut tarpeekseen Bebopista ja palannut musiikillisille juurilleen.
Buddy Rich ja Basie-soundi
1953 Jamesin orkesterin lämmittelijänä New Yorkin Bandboxissa oli Buddy Richin kvartetti. Harry oli jo vuosia yrittänyt huonolla menestyksellä saada Richiä, joka oli alan ykkösrumpaleita, liittymään orkesteriinsa. Bandboxissa Rich soitteli joinakin iltoina Jamesin orkesterin kanssa, ja hieman New Yorkin jälkeen Harry soitti kolmella kappaleella Buddyn levysessiossa Joyce Recordsille. Rich vastaavasti vieraili kahdella kappaleella Harryn tulevan albumin äänitystilaisuudessa, ja pian Rich liittyikin Jamesin orkesteriin $35 000 vuosipalkalla ja vaati saada nimensä keikkamainoksiin esille. Richin ensimmäinen keikka orkesterin kanssa oli Palladiumilla. Vuoden 1953 lopulla kokoonpano lähti Betty Grablen kanssa teatterikiertueelle. Kyseessä oli isomman luokan kabareeshow, jolla mukana oli myös nelihenkinen tanssijaryhmä. Show’n koreografina toimi Billy Daniel.
Tages-Anzeiger
Tages-Anzeiger (lyh. Tagi tai TA) on sveitsiläinen saksankielinen sanomalehti. Sitä julkaistaan Zürichissä ja se on levikiltään Sveitsin suurin tilattava sanomalehti. Lehden levikki oli vuonna 2016 noin 147 000 kappaletta. Sillä on päivittäin noin 245 000 ja kuukausittain noin 1,3 miljoonaa lukijaa. Useimpien muiden sveitsiläisten sanomalehtien tapaan levikki on ollut viime vuosina selvässä laskussa: vuonna 2008 levikki oli noin 214 000.
Tages-Anzeigerin ensimmäinen numero ilmestyi 2. maaliskuuta vuonna 1893 16-sivuisena. Sanomalehden perustivat Wilhelm Girardet ja Fritz Walz. Sanomalehti on sveitsiläisen viestintäyhtiön Tamedia AG:n omistuksessa.
Busanin elokuvajuhlat
Busanin elokuvajuhlat (BIFF,, ) järjestetään vuosittain Busanissa Etelä-Koreassa. Juhlaa pidetään yhtenä Aasian merkittävimmistä elokuvajuhlista. Se pidetään vuosittain lokakuun ensimmäisestä torstaista eteenpäin kymmenen päivän ajan.
Mötley Crüe
Yhtyeen elämäkertaelokuva keräsi runsaasti suosiota sekä yhtyeelle uusia seuraajia vuonna 2019, minkä myötä yhtye ilmoitti marraskuussa 2019 tekevänsä paluun areenoille. Yhtye julkaisi videon, jossa se räjäyttää jäähyväiskiertueelleen tekemänsä, jokaisen jäsenen allekirjoittaman sopimuksen, joka estää jäseniä enää esiintymästä Mötley Crüena. Vähän myöhemmin joulukuun alussa 2019 yhtyeen vahvistettiin aloittavan stadionkiertueen Yhdysvalloissa heinäkuussa 2020. Mukana esiintyisivät myös rock-yhtyeet Def Leppard ja Poison sekä Joan Jett & the Blackhearts. Nimen The Stadium Tour saanut yhteiskiertue jouduttiin siirtämään vuoteen 2021 koronaviruspandemian vuoksi. Kiertueen uudet konserttipäivät julkaistiin kesäkuussa 2020. Lopulta kiertue toteutui vuonna 2022. Kiertue laajeni maailmankiertueeksi vuonna 2023, yhtyeen kiertäessä latinalaista Amerikkaa ja Eurooppaa yhdessä Def Leppardin kanssa. Vuonna 2022 Mick Mars ilmoitti eläköityvänsä kiertueelta, jatkaen kuitenkin taustavaikuttajana. Hänen tilalleen tuli John5. Suomessakin yhtye nähtiin Hyvinkään Rockfestissä 9. kesäkuuta 2023.
Yhtyeen perustaminen (1981)
Mötley Crüesta tuli nopeasti suosittu Los Angelesin musiikkiympyröissä. Yhtye esiintyi ahkerasti kaupungin klubeilla, kuten Whisky a Go Gossa ja Troubadourissa. Yhtyeen ensimmäinen manageri oli Allan Coffman, johon yhtye oli tutustunut Mick Marsin erään tuttavan kautta. Mötley Crüe saavutti maineen räväkkänä ja rajuna liveyhtyeenä, jonka lavashow oli räiskyvä, värikäs ja arvaamaton. Arvaamattomuus osoittautui kuitenkin myös haitalliseksi tekijäksi, sillä osittain siitä johtuen yhtyeen oli vaikea löytää levytyssopimusta.
Levytyssopimus ja läpimurtoalbumi Shout at the Devil (1982–1983)
Vuoden 1983 Shout at the Devil -albumi merkitsi Mötley Crüelle läpimurtoa. Levy-yhtiö Elektra Records ei Nikki Sixxin mukaan panostanut liikoja albumin markkinoimiseen, mutta se myi siitä huolimatta vuonna 1983 yli platinalevyn myyntirajan ja toisen miljoona kappaletta seuraavana vuonna. Albumi teki yhtyeestä tunnetun ensimmäisen kerran myös ulkomailla. Kaksi singleä, ”Looks That Kill” ja ”Too Young to Fall in Love” nousivat Billboard Hot 100 -singlelistan sijoille 54 ja 90 ja nimikkokappale ”Shout at the Devil” Top Tracks -listan sijalle 30. Music Television esitti ”Looks That Kill” -musiikkivideota kanavallaan ahkerasti ja esitteli yhtyeen kokonaan uudelle kuulijakunnalle, joka ei ollut tietoinen yhtyeen maineesta Los Angelesin klubipiireissä. Shout at the Devil -nimi ja albumin kansikuva, jossa esiintyi pentagrammi, herättivät kuitenkin myös porua ja kielteistä julkisuutta kristillisissä ja konservatiivisissa yhteisöissä, jotka väittivät yhtyeen rohkaisevan fanejaan saatananpalvontaan. Yhdysvalloissa Shout at the Devilin sijoitus Billboard 200 -albumilistalla oli 17.
Villi 1980-luku ja vuoden 1984 auto-onnettomuus (1984–1988)
Vuoden 1985 kesäkuussa julkaistu ja Razzlen muistolle omistettu Theatre of Pain -albumi oli viettänyt albumilistoilla jo hyvän tovin, kun Vince Neil vapautui vankilasta. Albumi vahvisti Mötley Crüen aseman valtavirran yleisöjen tietoisuudessa tuottamalla yhtyeelle sen ensimmäisen Top 40 -hitin, cover-version Brownsville Stationin kappaleesta ”Smokin’ in the Boys Room”. Myös albumin tunteikas balladi ”Home Sweet Home”, jossa pianoa soitti Tommy Lee, menestyi listoilla. Kappaletta on pidetty yhtenä 1980-luvun ensimmäisistä power balladeista, ja näin ollen eräänä koko vuosikymmenen keskeisistä rock-kappaleista. Yhdysvalloissa albumilistan kuudennelle sijalle kavunnutta Theatre of Painia myytiin yli neljä miljoonaa kappaletta, ja myös albumin jatkeeksi julkaistu VHS-tallenne Uncensored ylitti moninkertaisen platinarajan.
Vuoden 1987 joulukuussa Nikki Sixx koki heroiinin yliannostuksen. Hän oli viettänyt päivän Guns N’ Rosesin kitaristi Slashin ja rumpali Steven Adlerin seurassa juhlien. Sixx ehdittiin myös julistaa kuolleeksi sairaalaan matkalla olleessa ambulanssissa, mutta Mötley Crüen faniksi osoittautunut ambulanssin ensihoitaja onnistui pelastamaan Sixxin hengen pistämällä tämän rintaan kaksi piikkiä adrenaliinia. Sixx piti vuoden 1986 joulukuusta vuoden 1987 joulukuuhun päiväkirjaa päihteidenkäytöstään ja vaiheistaan ja julkaisi sen vuonna 2007 omaelämäkertanaan Heroiinipäiväkirja. Hän on arvioinut ottaneensa yliannostuksen heroiinia 1980-luvulla noin kuusi kertaa.
Steve Mandanda
Seurajoukkueura
Kesällä 2016 Mandanda siirtyi englantilaisseura Crystal Palaceen mutta loukkaantuminen katkaisi hänen kautensa yhdeksän liigaottelun jälkeen. Kesällä 2017 hän palasi Marseilleen, jossa hän kesään 2022 mennessä pelasi yhteensä 469 liigaottelua, 47 peliä Mestarien liigassa ja 28 ottelua Eurooppa-liigassa. Hän siirtyi Ligue 1:n Rennesiin ilmaissiirrolla kesällä 2022.
Mötley Crüe
Vince Neilin paluu laulajaksi (1997–1999)
thumb|Laulaja Vince Neil vuonna 2007. Alkuperäisen Mötley Crüen ensimmäinen yhteinen albumi Vince Neilin paluun jälkeen oli kesäkuussa 1997 päivänvalon nähnyt Generation Swine, joka oli ollut tekeillä jo vuodesta 1995. Yhtyeestä taka-alalle jäänyt John Corabi nosti yhtyettä vastaan oikeusjutun piakkoin albumin julkaisemisen jälkeen vuoden 1997 heinäkuussa. Hän syytti kanteessaan muiden jäsenten syyllistyneen sopimusrikkeeseen, petokseen ja herjaamiseen ja väitti, ettei hän ollut yhtyeen jäsenenä ollessaan saanut hänelle kuuluvia palkkioita tekijänoikeuksista. Corabi väitti myös kirjoittaneensa noin kahdeksankymmentä prosenttia Generation Swinen kappalemateriaalista, mutta hänet on merkitty tekijäksi ainoastaan albumin kappaleissa ”Flush” ja ”Let Us Pray”.
Alkuperäinen kokoonpano jälleen yhdessä (2004–2007)
Vuoden 2007 yhtye haastoi rumpali Tommy Leen manageri Carl Stubnerin ja Sanctuary Artist Management Inc. -yhtiön oikeuteen. Yhtyeen jäsenet väittivät, että Stubner oli aiheuttanut toiminnallaan yhtyeelle taloudellisia haittoja, markkinoinut Leen yhtyeen ulkopuolisia projekteja liian paljon Mötley Crüen toimintaan nähden, sekä ohjanneen Leen esiintymään muun muassa tositelevisiosarjoissa, joista oli koitunut haittaa Leen imagolle ja yhtyeen brändille. Yhtyeen mukaan Lee oli liian kiireinen Stubnerin sopimien televisioprojektien kanssa ehtiäkseen kiertueelle Mötley Crüen kanssa, mikä oli tuottanut yhtyeelle kahdeksan miljoonan dollarin menetyksen lipputuloissa ja oheistuotemyynnissä. Oikeusjutun uutisoitiin päättyneen vuonna 2008 osapuolten välillä tehdyn sopimuksen myötä.
The Final Tour -kiertue ja uran päätös (2014–2016)
Vuoden 2014 tammikuussa Mötley Crüe järjesti Hollywoodissa tiedotustilaisuuden, jossa yhtye ilmoitti lopettavansa uransa tulevan The Final Tour -kiertueensa myötä. Yhtyeen jäsenet allekirjoittivat niin sanotun Cessation Of Touring Agreement -sopimuksen, jonka tehtävänä on varmistaa, ettei Mötley Crüe tulisi kiertueen päätyttyä enää esiintymään yhdessä. The Final Tour -kiertueen ilmoitettiin käynnistyvän vuonna 2014 Pohjois-Amerikasta 70 konsertilla, joissa yhtyeen lämmittelijänä toimisi Alice Cooper, ja jatkuvan sen jälkeen muihin maanosiin.
Mötley Crüe soitti viimeisen konserttinsa vuoden 2015 uudenvuodenaattona Los Angelesin Staples Centerissä. Konsertin viimeisenä kappaleena ja ainoana encore-numeronaan yhtye soitti vuoden 1985 albuminsa Theatre of Pain balladin ”Home Sweet Home”. Konsertti taltioitiin livealbumiksi sekä DVD- ja Blu-ray-tallenteeksi The End: Live in Los Angeles, joka julkaistiin vuonna 2016. Konserttitaltiointi esitettiin myös televisiossa muun muassa Suomessa, jossa sen esitti Yle Teema. Tommy Lee sanoi vuonna 2016, etteivät yhtyeen jäsenet olleet hyvästelleet toisiaan viimeisen konsertin jälkeen, ja ettei hän ollut pitänyt yhteyttä Nikki Sixxin tai Vince Neilin kanssa lainkaan. Nikki Sixx kommentoi vuonna 2017 yhtyeen lopettaneen, koska sen jäsenillä ei ollut enää yhteistä visiota, ja sanoi, että yhtyeen tarina ”ei päättynyt hyvällä tavalla”.
Ovi jolta ei ole paluuta
Merkitys
Monumentti symbolisoi sitä tilaa ja maisemaa, jossa miljoonat afrikkalaiset astuivat eurooppalaisiin laivoihin, eivätkä koskaan palanneet Afrikkaan. Monumentista on tullut Beninin turistiteollisuuden vaikuttava ikoni ja hallitseva symboli, joka vetoaa ihmisiin koko maassa ja on kansallisylpeyden merkki.
Laughing Stock
Vaikka albumilla onkin vain kuusi kappaletta, musiikkia on yli 40 minuuttia, sillä useimmat kappaleet kestävät yli kuusi minuuttia. Pisimmät kappaleet ovat lähes kymmenminuuttinen New Grass ja yli 9 minuuttia 30 sekuntia pitkä After the Flood.
Margot Benacerraf
pienoiskuva|Margot Benacerraf vuonna 2012. Margot Benacerraf (s. 14. elokuuta 1926 Caracas) on venezuelalainen elokuvaohjaaja ja -käsikirjoittaja. Hän syntyi Caracasissa ja opiskeli Institut des hautes études cinématographiquesissa Pariisissa.
The Freewheelin’ Bob Dylan
The Freewheelin’ Bob Dylanin esittelypainokseen sisältyi kappale ”Talkin’ John Birch Paranoid Blues”, mutta se jätettiin pois viralliselta albumilta.
Kappaleet
Kappaleiden tekijä Bob Dylan, ellei toisin mainita.
Olympiakos FC
Kansallisessa sarjassa
Olympiakos perustettiin 10. maaliskuuta 1925 kun "Piraeus Football Club" ja "Piraeus Fan Club" päättivät yhteisessä kokouksessaan yhdistyä. Notis Kamberos keksi nimen "Olympiakos" ja Michalis Manouskos täydensi sen muotoon: "Olympiakos Fan Club of Piraeus". Tärkeimpiä pelaajia seuran alkuaikoina olivat Andrianopouloksen veljekset. He tekivät seurasta tunnetun koko Kreikassa. Yiannis, Dinos, Yorgos ja Vassilis pelasivat heistä ensin. Leonidas nousi pelaavaan kokoonpanoon myöhemmin. Viiden veljeksen muodostama hyökkäys muodostui pian legendaariseksi.
Kaudella 2004–2005 Olympiakos nimitti Dusan Bajevicin jälleen valmentajaksi ja osti Rivaldon. Kauden päätteeksi Olympiakos juhli sekä Kreikan mestaruutta, että Cup-voittoa, mutta ilman Dusan Bajevicia, koska hän erosi kesken kauden.
Heinz G. Konsalik
thumb|Heinz G. Konsalikin hauta. Heinz G. Konsalik, oikealta nimeltään Heinz Günther, (s. 28. toukokuuta 1921 Köln, Saksa – 2. lokakuuta 1999 Salzburg, Itävalta) oli saksalainen kirjailija. Hän julkaisi noin 160 romaania, joita on myyty maailmanlaajuisesti ainakin 83 miljoonaa kappaletta.
Schrödingerin kuva
Käyttö
missä H on systeemin kokonaisenergiaa kuvaava Hamiltonin operaattori ja \hbar on Diracin vakio.
missä w_i ovat eri puhtaiden tilojen todennäköisyyksiä. Suljetussa systeemissä tiheysmatriisi toteuttaa Liouvillen yhtälön
Illinoisit
1700-luvulta nykypäivään
Vuonna 1763 alkaneeseen Pontiacin kapinaan osallistui vain muutama illinois-soturi, pääosan pysyessä puolueettomina. Kapinassa Uusi-Englanti menetti paljon sotilaita ja yhdeksän linnakettaan. Kansannousun tukahduttua Pontiacista tuli brittien liittolainen. Neljä vuotta myöhemmin hänet murhattiin illinoisien kylässä.
Elinkeinot
Illinoisien monipuolinen talous perustui maanviljelyyn, metsästykseen, kalastukseen ja hyötykasvien keräilyyn. Heidän maassaan oli paljon preeriaa, joten biisoninmetsästyksestä tuli tärkeä elinkeino. Kun hevonen oli vielä tuntematon, preerialla liikuttiin jalkaisin. Illinoisit pyydystivät biisoneita saartamalla eläimet ansaan sytyttämiensä preeriapalojen avulla. Samalla tulen avulla varmistettiin, ettei kasvillisuus levinnyt alueelle, vaan se pysyi paljaana taaten biisoneille hyvät liikkumatilat. Toisin kuin monet muut seudun intiaanit, illinoisit eivät käyttäneet tuohesta tehtyjä kanootteja. He koversivat saksanpähkinäpuusta pirogue-tyylisiä veneitä, joiden pituus saattoi olla jopa 15 metriä.
Asuminen
Illinoisit on yhdistetty muinaisiin Kummunrakentajiin, mutta Cahokian esihistoriallisen kaupungin muinaiskumpujen keskeltä löytyneen illinoiskylän asukkaat kielsivät esi-isiensä osuuden kumpujen tekemiseen. Illinois-kylät sijaitsivat varsin yleisesti jokien varsilla, koska maaperä oli parempaa maanviljelyä ajatellen. Kyliä ei monien naapurien tapaan suojattu paaluvarustuksin. Wigwamit olivat pitkiä, tynnyriholvin muotoisia ja niissä saattoi asua kymmenenkin perhettä.
Sputnik-ohjelma
Sputnik 2
Sputnik 2 laukaistiin 3. marraskuuta 1957. Sen mukana lähetettiin avaruuteen ensimmäinen elävä olento, Laika-niminen sekarotuinen koira. Sputnik 2 oli neljä metriä korkea kartiomainen satelliitti, jossa oli mm. useita radiolähettimiä, telemetriajärjestelmä ja matkustamon lämpötilasäätely. Sputnik 2 kiersi maapalloa 162 päivää, jonka jälkeen se palasi ilmakehään.
Sputnik 5
Sputnik 5 laukaistiin 19. elokuuta 1960. Siinä oli matkustajina kaksi koiraa, 40 hiirtä, kaksi rottaa ja useita kasveja. Sputnik 5 lensi vain vuorokauden ja kaikki eläimet saatiin turvallisesti maahan asti. Se oli samalla myös Vostok-kapselin toinen koelento.
Tervo
Talous
Vuonna 2016 eniten yhteisöveroa maksaneet yritykset olivat Tervon osuuspankki, lääkäriasemia pyörittävä Sakara Trials ja Monirakennus Wallen.
Viivi Orvasto
pienoiskuva|Viivi Orvasto helmikuussa 2019. VIIVI (oik. Viivi Ida Katariina Orvasto, o.s. Kallio, 18. huhtikuuta 1990 Ylistaro – 17. joulukuuta 2020 Vantaa) oli suomalainen laulaja ja lauluntekijä. Hänen lupaavasti alkanut uransa päättyi nuorena keuhkosyövän seurauksena.
Killinkosken kirkko
Rukoushuoneyhdistys hankki Killinkoskelle myös hautausmaan ja sinne siunauskappelin. Aika ajoin oman seurakunnan perustamista oli suunniteltu, mutta ajatus raukesi, kun Killinkoskelle saatiin kappalainen.
Kirkko on rakennettu puusta Stenbäckin yleistä käytäntöä vastaan. Hän oli sitä mieltä, että kirkot piti rakentaa ainoastaan kivestä, ennen kaikkea graniitista. Kirkko rakennettiin hirsistä ja kirkkosalin sisäosat ovat peittämätöntä hirsipintaa. Kirkko maalattiin ulkoa vuonna 1978.
The Miracles
Historia
The Miracles levytti ensimmäisen kappaleensa Gordyn Motown-levy-yhtiölle vuonna 1959, kappaleen nimeltä ”Bad Girl”. Sama kappale julkaistiin kansallisesti Chess Records -levy-yhtiöllä. Vuonna 1960 julkaistiin niin yhtyeen kuin levy-yhtiönkin ensimmäinen hitti, ”Shop Around”. Kappale sijoittui rhythm and blues -musiikkilistan ensimmäiselle sijalle ja poplistan toiselle sijalle. The Miraclesin seuraava rhythm and blues -listan kärkeen ja poplistan kymmenen parhaimman joukkoon sijoittunut kappale oli kaksi vuotta myöhemmin julkaistu ”You’ve Really Got a Hold on Me”. Robinson ja Claudette Rogers menivät naimisiin vuonna 1963 ja Claudette lähti yhtyeestä seuraavana vuonna. Yhtye julkaisi rhythm and blues -listan ja poplistan parhaimmiston joukkoon sijoittuneet kappaleet ”Going to a Go-Go” ja ”I’m the One You Need” vuonna 1966. Tämän jälkeen The Miracles muutti nimensä muotoon Smokey Robinson & the Miracles ja julkaisi vielä kaksi musiikkilistan kärkeen sijoittunutta kappaletta, ”I Second That Emotion” vuonna 1967 ja ”The Tears of a Clown” vuonna 1970. Robinson lähti yhtyeestä pyrkiäkseen soolouraa vuonna 1972 ja Billy Griffin tuli hänen tilallensa päälaulajaksi. Yhtyeen nimi muuttui taas The Miraclesiksi ja he julkaisivat useita hittejä kuten ”Do It Baby” ja ”Don’t Cha Love It”.
Pingviinit
Pingviinit (Spheniscidae) on pingviinilintujen (Sphenisciformes) lahkon ainoa heimo. Siihen kuuluu luokittelusta riippuen noin 17 lajia, joista kaikki elävät eteläisellä pallonpuoliskolla. Useimmat pingviinilajit ovat eteläisen lauhkean ilmastovyöhykkeen lintuja, mutta jotkin elävät koko ikänsä Etelämantereella ja sen rannikkovesissä. Pohjoisin pingviinilaji elää Galápagossaarilla lähellä päiväntasaajaa. Kylmillä alueilla elävät pingviinit pysyvät lämpimänä tiiviin sulkapeitteensä, paksun ihonalaisen rasvakerroksensa, syömisen ja auringonoton avulla, kun taas lämpimämmillä alueilla elävät pingviinit tarvittaessa haihduttavat lämpöä.
Suurin pingviinilaji on keisaripingviini, joka kasvaa keskimäärin 115 senttimetrin pituiseksi, ja pienin 42 senttimetrin pituiseksi kasvava sinipingviini. Runsaslukuisin laji on kultatöyhtöpingviini. Kansainvälinen luonnonsuojeluliitto IUCN:n mukaan useimpien pingviinilajien kanta on kuitenkin pienenemään päin, ja 10 lajia luokitellaan uhanalaiseksi.
Asuinalueet ja kannat
Pingviinejä yritettiin istuttaa pohjoiselle pallonpuoliskolle 1930-luvulla. Jotkin Norjan Lofooteille tuodut eri lajeja edustaneet yksilöt pysyivät elossa yli 11 vuotta, mutta ne eivät lisääntyneet.
Pingviinit ovat suosittuja eläintarhojen lintuja. Vuonna 2008 maailmassa oli vähintään 274 eläintarhaa, joiden kokoelmiin kuului pingviinejä. San Diegon SeaWorldin Penguin Encounter -eläintarhassa on suurin antarktisten pingviinien yhdyskunta Etelämantereen ulkopuolella, lähes 350 lintua.
Kansainvälinen luonnonsuojeluliitto IUCN:n mukaan useimpien pingviinilajien kanta on pienenemään päin, ja 10 lajia luokitellaan uhanalaiseksi. Lajeista runsaslukuisin on kultatöyhtöpingviini, jonka lisääntyvä kanta oli vuoden 2013 arvion mukaan 6,3 miljoonaa paria. Harvalukuisin on galapagosinpingviini, jota IUCN arvioi olevan 1 200 sukukypsää yksilöä. Pingviinejä uhkaavat rakentaminen niiden pesimäalueille, laivojen ja putkien öljyvuodot sekä turistien aiheuttamat häiriöt. Ilmaston lämpeneminen on joillekin lajeille haitallista mutta kasvattaa toisten lajien kantoja.
Muna ja hautominen
Kuningas- ja keisaripingviini munii muista pingviineistä eroavan haudontatekniikkansa takia kerralla vain yhden munan. Kuningaspingviini voi keisaripingviinistä eroten tosin munia saman pesinnän aikana myös toisen munan, jos ensimmäinen tuhoutuu. Kaikki muut lajit munivat kerralla kaksi munaa, joista yleensä vain toinen poikanen selviytyy täysikasvuiseksi. On havaittu kolmenkin munan pesiä, mutta niiden munista kaikki eivät ole välttämättä saman pingviinin munimia. Munan paino vaihtelee lajeittain: sinipingviinin muna on 50 grammaisena pingviinien munista pienin ja keisaripingviinin 450 grammaisena suurin. Pingviinin muna on naaraan painoon nähden pienempi kuin minkään muun linnun muna. Hautomisaika vaihtelee pienimmän lajin 33 päivästä suurimman lajin 64 päivään. Keisaripingviiniä lukuun ottamatta haudontaan osallistuvat sekä naaras että uros. Munia uhkaavat muun muassa myrskyt ja monenlaiset munarosvot.
Muut elämänvaiheet ja elinikä
Lisääntymiskauden jälkeen aikuiset pingviinit lähtevät merelle syömään ja lihottamaan itseään. Palattuaan lihavina takaisin ne viettävät aikaa puolisonsa kanssa. Niille tulee myös sulkasato, jonka aikana lintujen väritys on haalistunut. Pingviinit paastoavat sulkasadon aikana, sillä eristeen puuttumisen vuoksi ne eivät voi mennä veteen kylmettymään. Linnut voivatkin menettää painostaan tänä aikana jopa puolet. Uuden sulkapeitteen kasvettua lintu lähtee jälleen merelle.
Puna-aavetetra
Puna-aavetetra (Hyphessobrycon sweglesi vanh. Megalamphodus sweglesi ) on tetrojen heimoon kuuluva kala.
Kroatian Davis Cup -joukkue
Kroatian Davis Cup -joukkue edustaa Kroatiaa Davis Cupissa. Se toimii Kroatian tennisliiton alaisuudessa. Kroatia osallistui Davis Cupiin ensimmäisen kerran vuonna 1993. Kroatia voitti Davis Cupin vuonna 2005 voitettuaan finaalissa Slovakian. Maailmanlohkossa Kroatia on pelannut vuosina 1995, 2002–2007, 2009 ja 2010. Kaiken kaikkiaan Kroatia on pelannut 39 maaottelua, voittanut niistä 24 ja hävinnyt 15.
Puolustusvoimien varusmiessoittokunta
Nykytila
Sotilassoittajan normaali palvelusaika on 255 vuorokautta, minkä jälkeen noin puolella palvelus jatkuu sotilasmusiikkilinjan aliupseerikurssilla. Tällöin palvelusaika on 347 vuorokautta. Aliupseerikurssilla on mahdollista hakeutua kapellimestari-, äänenjohtaja-, tapahtumatuotanto- tai viestintälinjalle.
Varusmiessoittokunnan kunniamarssina on sotilassoittokuntien kunniamarssi, Bernhard Henrik Crusellin säveltämä Crusellin marssi.
Tunturinärvänä
Tunturinärvänä eli närvänä (Sibbaldia procumbens) on ruusukasvien heimoon kuuluva monivuotinen tunturikasvi. Ulkonäöltään se muistuttaa vähän pientä hanhikkia (Potentilla).
J.R.R. Tolkien’s The Lord of the Rings, Vol. II: The Two Towers
J.R.R. Tolkien’s The Lord of the Rings, Vol. II: The Two Towers (myös nimellä Lord Of The Rings: Volume 2) on Interplayn kehittämä ja julkaisema roolipeli, joka perustuu J. R. R. Tolkienin kirjaan Taru sormusten herrasta: Kaksi tornia. Peli on julkaistu vuonna DOS:lle, FM Towns:lle ja NEC PC-9801:lle.
Giulio Ricordi
Myös Ricordin isä Tito Ricordi ja isoisä Giovanni Ricordi vaikuttivat musiikkialalla.
Véronique Mang
Véronique Mang (s. 15. joulukuuta 1984 Douala, Kamerun) on ranskalainen pikajuoksija.
Rikkipumissi
Rikkipumissi (Eriogonum umbellatum) on tatarkasveihin kuuluva läntisessä Pohjois-Amerikassa kasvava varpu tai pienikokoinen pensas. Sillä on monia muunnoksia, ja niiden ulkonäkö vaihtelee huomattavasti.
Koko ja ulkonäkö
Rikkipumissi on ulkonäöltään hyvin vaihteleva kasvi, ja sen muunnokset voivat olla huomattavan erinäköisiä. Laji muodostaa yleensä lehtiä mattomaisesti lähelle maanpintaa. Lehdet ovat vihreät yläpinnalta ja villaiset sekä harmaat alapinnalta. Ne ovat yleensä lusikkamaisia tai keihäsmäisiä ja alle kahdeksan senttimetriä pitkiä. Kukat kasvavat pitkän varren päässä, ja ne ovat yleensä keltaisia tai kermanvärisiä.
Levinneisyysalue ja elinympäristö
Lajia tavataan Pohjois-Amerikan länsiosissa. Sitä kasvaa Kanadassa Brittiläisessä Kolumbiassa ja Albertasta. Sieltä levinneisyysalue kulkee etelässä Kalifornian eteläosiin saakka ja idässä Montanaan ja Coloradoon. Rikkipumissi kasvaa tasangoilla ja vuoristoseuduilla, kuivilla ja usein kivillä alueilla. Se on yleinen keltamänty- ja douglaskuusimetsissä. Lisäksi sitä kasvaa ruohikkoisille vuoristorinteillä noin 2 300 metriin saakka.
Harha-askel (vuoden 1935 elokuva)
Elokuva kertoo 1900-luvun alun Wienistä fiktiivisen tarinan skandaalista joka syntyy Paul Harrandtin, joka on tunnettu kapellimestari, morsiammen Anitan sisko Gerta lainaa tämän arvonnasta voittamaa muhvia ja poseeraa sen kanssa Fritzille, taiteilijalle joka maalaa hänestä taulun jossa hänellä on naamio kasvoillaan ja vain muhvi asunaan. Paikallinen sanomalehti julkaiseen kuvan taulusta ja kertoo siinä olevan naamioidun mallin olevan Anita. Syntyy skandaali kun ihmiset alkavat epäillä Anitalla ja Frizillä olevan suhteen.
Näyttelijät
Lähde:
Tohmajärvi
Talous
Vuonna 2015 kunnassa oli 1 374 työpaikkaa. Niistä 18 % oli alkutuotannossa (maa-, metsä- ja kalataloudessa), 70 % palveluissa ja 10 % jalostuksessa. Jalostuksen osuus oli pienempi kuin koko maassa (20 %), ja alkutuotannon osuus suurempi kuin koko maassa (3 %).
Seurakunnat
Itsenäisenä helluntaiseurakuntana Tohmajärvellä toimii Tohmajärven helluntaiseurakunta.
Rullakiekko
Suurimmat erot säännöissä
Vain IIHF:n säännöt tuntevat paitsion. Pelaaja saa ylittää keskiviivan ennen kiekkoa, mutta kiekkoa ei saa syöttää keskiviivan yli pelaajalle, joka on ylittänyt viivan ennen kiekkoa.
Emilie Mediz-Pelikan
Elämänvaiheita
Taiteellisen läpimurtonsa Mediz-Pelikan teki vuosien 1898- 1901 välissä. Ensimmäinen näyttely oli Wienin Secessionien kanssa ja toinen näyttely oli Dresdenissä vuonna 1901. Mediz-Pelikan kuoli kesken aktiivisen luomiskauden sydänkohtaukseen vuonna 1908.
Eonia
Eonia-nimistä korkoa julkaistaan yhä, mutta se perustuu uuteen Ester-korkoon, josta saadaan Eonia lisäämällä vakiona pidettävä marginaali.
Suonenjoki
Terveyspalvelut, poliisi ja pelastustoimi
Suonenjoen terveyspalveluista vastaa Sisä-Savon terveydenhuollon kuntayhtymän Suonenjoen terveysasema.
Narcisse-Achille de Salvandy
Elämäkerta
Hän oli myös usein valittu edustajaksi eri edustajainhuoneisiin, ja hän toimi opetusministerinä uransa aikana kahdesti, vuosina 1847–1839 ja 1845–1848. Hänet valittiin Ranskan akatemiaan 19. helmikuuta 1835.
Suonenjoki
Kulttuuri
Suonenjoella ja lähikunnissa ilmestyy Paikallislehti Sisä-Savo. Lehti ilmestyi ensimmäisen kerran vuonna 1965 nimellä Rautalammin–Suonenjoen paikallislehti.
Podluhy
Podluhy on kylä Berounin piirikunnassa Keski-Böömin läänissä Tšekissä. Vuoden 2020 arvion mukaan siellä asui 669 asukasta.
Piukat paikat
Monroe esittää elokuvassa muun muassa kappaleet ”I Wanna Be Loved by You”, "Running Wild" ja "I’m Thru with Love".
Rafael Azcona
Azconan varhaistuotantoa ovat elokuvat El pisito (1959), El cochecito (1960), Pyöveli (1963), Elämää mehiläispesässä (1963) ja Viimeinen nainen (1976). Myöhemmältä uralta ovat Unelmiesi tyttö (1998), Perhosen kieli (1999) ja Son de mar (2001).
Tuupovaara
Historia
Tuupovaaran pysyvä asutus on alkujaan 1400-luvulta. Vanhimmat kylät ovat Eimisjärvi, Konnunniemi ja Kovero. Ortodoksisuus on ollut pitäjälle ominaista jo uuden ajan alusta saakka. Tuupovaaran vaiheet liittyvät kiinteästi emäpitäjä Ilomantsin historiaan. Maatalous oli Tuupovaaran pääelinkeino 1980-luvulle asti. Kaskenpoltto oli yleistä vielä 1900-luvun alussa. Tuupovaaran seurakunta itsenäistyi 1902 ja kunta 1910. Nimensä Tuupovaara on saanut Konnunniemen kylässä sijaitsevasta vaaran nimestä, joka on johdettu karjalaisesta sukunimestä Tuupainen. Sukunimen alkuperää on selitetty pöllöä merkitsevällä sanalla tuuppa tai tuuppo. Suvun yksi esi-isä on Viipurin linnassa palvellut ranskalainen sotilas Dubai.
Ruskosoukko
Levinneisyys ja lentoaika
Ruskosoukkoa tavataan paikoittain suuressa osassa Länsi-Eurooppaa, ja sen levinneisyysalue alkaa Pohjois-Espanjasta ja jatkuu idässä Kaukasukselle ja Uralille saakka. Suomea lähinnä ruskosoukkokehrääjää tavataan harvinaisena pienellä alueella Ruotsin Öölannissa. Ruotsissa laji on luokiteltu äärimmäisen uhanalaiseksi (CR) ja lisääntyvien yksilöiden määräksi on arvioitu alle tuhat. Pohjoisilla esiintymisalueillaan perhonen lentää heinäkuussa. Keski-Euroopassa sillä on myös toinen sukupolvi, joka lentää elo-syyskuussa.
Denny Doherty
Vuosina 1982–1986 Doherty esiintyi John Phillipsin kanssa uudelleen muodostetun The Mamas & the Papasin mukana. Sen jälkeen hän palasi näyttelijän uralleen, jolla saavuttikin Kanadassa menestystä.
The Sorcerer and the White Snake
The Sorcerer and the White Snake on vuonna 2011 julkaistu kiinalais-hongkongilainen toiminta/draama/fantasiaelokuva, joka perustuu kiinalaiseen Valkoisen käärmeen legendaan. Elokuvan pääosia esittävät Jet Li, Eva Huang, Raymond Lam, Charlene Choi, Wen Zhang, Jiang Wu, Vivian Hsu, Miriam Yeung, Chapman To, Law Kar-ying, Lam Suet, Sonija Kwok, Angela Tong ja Michelle Wai. Elokuvan on ohjannut Ching Siu-tung. Elokuva on kuvattu 3D:nä.
Janet Baker
Janet Abbott Baker (s. 21. elokuuta 1933) on brittiläinen mezzosopraano. Hänet tunnetaan varsinkin varhaisen oopperan ja Benjamin Brittenin tuotannon tulkinnoistaan.
Siilinjärvi
Geologia
Siilinjärven arkeeinen kallioperä rikkoutui noin 2 600 miljoonaa vuotta sitten, kun silloiseen maankuoreen aukeni mahdollisesti 100–200 kilometrin syvyyteen asti ulottuvia repeämiä. Niihin purkautui kivisulaa, josta kiteytyivät muun muassa Yaran (ent. Kemira) kaivoksen alueella nähtävät karbonatiitti- ja glimmeriittikivet samoin kuin feniitti.
Historiaa
Vuonna 1969 avatulla Rikkihappo Oy:n (nyk. Yara) Siilinjärven kaivoksella on suuri työllistävä vaikutus. Vielä lähes 40 vuotta perustamisensa jälkeen Yara on yksi tärkeimmistä yksittäisistä syistä Siilinjärven hyvään työllisyystilanteeseen. Tehtaan rakentaminen vaikutti myös väestönkehitykseen positiivisesti. Lähellä sijaitsevan Simonsalon alueen rakentaminen alkoi samana vuonna, kun tehdas avattiin. Yaran toimintaan liittyvä kipsin läjitysalue hallitsee maisemaa Siilinjärven keskustan itäpuolella. Tehtaan apatiittiavolouhos on nykyään yli kolmen kilometrin pituinen.
Talous
Siilinjärven tuloveroprosentti vuonna 2017 oli 21,25.
Rautatie ja linja-autot
Yöjunia ei pysähdy Siilinjärvellä. Linja-auton yöpikavuoro kuitenkin liikennöi Helsingin, Kuopion ja Oulun välillä päivittäin Siilinjärven kautta. Siilinjärven keskustaajamasta pääsee pikavuoroilla ilman autonvaihtoa Helsinkiin, Ouluun, Kajaaniin, Nurmekseen, Savonlinnaan sekä poikittaisella pikavuorolla Joensuuhun, Vaasaan, Seinäjoelle ja Viitasaarelle. Joensuun ja Kuopion väliset pikavuorot ajetaan Siilinjärvellä Vuorelan ja Toivalan kunnanosien kautta.
Väestö
Seuraavassa kuvaajassa on esitetty kunnan väestönkehitys vuodesta 1925 lähtien. Käytetty aluejako on 1.1.2017 tilanteen mukainen.
Koulutus
Keski- ja ylemmän asteen oppilaitokset:
Seurakunnat
Suomen ortodoksisen kirkon Kuopion ortodoksinen seurakunta kattaa myös Siilinjärven alueen. Ortodoksisia pyhäkköjä ovat Siilinjärven ortodoksinen kirkko ja Toivalan tsasouna.
Soukkoperhoset
Alaheimoon kuuluu noin 980 lajia, joista suurin osa elää maapallon trooppisilla ja subtrooppisilla alueilla. Palearktisia lajeja on 25, joista kymmenen tavataan Euroopassa ja yhtä Pohjoismaissa. Suomessa soukkoperhosia ei esiinny.
Arvo Wirta
Arvo Aleksander Wirta (28. helmikuuta 1895 Turku – 25. joulukuuta 1958 Helsinki ) oli suomalainen komentaja, joka toimi muun muassa Merisotakoulun johtajana ja panssarilaivojen päällikkönä sekä myöhemmin liike-elämän palveluksessa.
Preeriakalkkarokäärme
Preeriakalkkarokäärme (Crotalus viridis) on laajalle läntisessä Pohjois-Amerikassa levinnyt kalkkarokäärme. Laji on keskimäärin noin 90 senttimetriä pitkä ja väritykseltään vihertävän harmaa tai ruskea. Se asustaa moissa elinympäristöissä mutta viihtyy erityisesti hiekkaisilla ja emäksisillä ruohomailla.
Radio Itä-Uusimaa
Radio Itä-Uusimaa oli yksi Yle Radio Suomen maakuntaradioista. Sen kuuluvuusalueena oli Itä-Uusimaa ja sen toimitus sijaitsi Porvoossa. Radio Itä-Uusimaan lähetykset päättyivät 19. joulukuuta 2014.
Gallträsk
Nykytila
Nykyään Gallträsk on huomattavasti paremmassa tilassa kuin kolme vuosikymmentä sitten. Järven typpi- ja fosforipitoisuudet ovat pienentyneet huomattavasti. Sedimentissäkin raskasmetalleista enää sinkki ylittää maan sallitun raja-arvon. Ohjearvot ylittää sinkin lisäksi lyijy, elohopea, kadmium ja kupari.
Cream
Konserttiesiintymiset Lontoossa ja New York Cityssä (2005)
Vuonna 2004 Cream ilmoitti, että yhtye palaisi Claptonin aloitteesta hetkellisesti yhteen ja konsertoisi 2., 3., 5. ja 6. toukokuuta 2005 Royal Albert Hallissa. Liput konsertteihin myytiin välittömästi loppuun. Konserteista julkaistiin myös live-albumi ja live-DVD. Yhtye päätti esiintyä vielä Madison Square Gardenissa New Yorkissa lokakuun 24.-26. päivien välisenä aikana. Yhdysvaltalaiset ihailijat toivoivat, että yhtye tekisi laajan kiertueen. Tätä ei kuitenkaan tapahtunut. Joulukuussa 2005 Jack Bruce kuitenkin toivoi Bass Player -lehden haastattelussa yhtyeen jatkavan yhä toimintaansa.
Clavier-Übung
Teossarjansa nimen Clavier-Übung Bach lainasi Tuomaskoulun kanttorin virassa häntä edeltäneen Johann Kuhnaun vuonna 1689 julkaisemasta teoksesta Neue Clavier-übung, joka sisälsi kuusi klaveerisarjaa duurisävellajeissa.
Clavier-Übung II
"Italialaiset voivat ylpeillä kuten haluavat lauluäänestään ja taiteestaan, mutta yrittäkööt kirjoittaa aidon ranskalaisen overtyyrin. Tämä tarkoittaa, että ranskalainen instrumentaalimusiikki on hyvin omintakeista. Vaikkakin italialaiset pyrkivät loistamaan sinfonioissaan ja konsertoissaan, mitkä kylläkin ovat kauniita, täytyy kuitenkin eläväistä ranskalaista overtyyriä pitää parempana."
Bill Brack
Brack osallistui Formula 1 -sarjaan kausilla 1968, 1969 ja 1972. Hän kilpaili Lotuksen ja BRM:n autoilla kaiken kaikkiaan kolmessa kilpailussa. Brack osallistui pelkästään Kanadan Grand Prix -kilpailuihin. Hän ei saavuttanut lyhyellä F1-urallaan yhtään MM-pistettä.
Johan Mauritz Nordenstam
Uran huippu
Poliittiselta profiililtaan Nordenstam oli puoluejaon ulkopuolinen, hallitsijan valtaoikeuksia tiukasti suojeleva ”keisarin mies” ja henkisesti Nikolai I:n ajan kasvatti. Hän hoiti usein tehtäviään arvostelua herättäneellä komentajan otteella. Maamarsalkkana hän rajasi useasti omasta mielestään hallitsijalle kuuluvia asioita säätyvaltiopäivien päätösvallan ulkopuolelle, mikä herätti vastalauseita aatelissäädyn keskuudessa. Hän kannatti venäjän kieltä pakolliseksi oppiaineeksi Suomen kouluihin. Nordenstam pystyi kuitenkin säilyttämään asemansa Suomen hallinnon ja politiikan uudistuessa, ja oli yksi Suomen hallitsevista hahmoista koko Aleksanteri II:n ”liberaalin” valtakauden ajan. Hän oli vuoden 1864 hallitusmuotokomitean puheenjohtajana jopa valmistelemassa toteutumatonta perustuslakiesitystä, jota Venäjällä pidettiin liian ”separatistisena”.
Ernst Fredrik Tihlman
Tampereen postimestarina Tihlman oli 1803–1804 ja uudelleen Suomen sodan jälkeen. Hän oli Suomen koskenperkaustoimikunnan sotilaskomennuskuntien työpäällikkönä Kyrösjärven vesistön perkaustöissä 1803–1806. Tihlman johti 1817–1821 tehtyjä Tammerkosken perkaustöitä. Tihlmanista tuli Tampereen kaupungin järjestysmies 1802 ja häntä alettiin nimittää pormestariksi vuodesta 1805 alkaen sen jälkeen kun Tampereelle oli perustettu kaupunginoikeus. Tihlman oli vuonna 1809 Tampereen kaupungin edustajana Porvoon valtiopäivillä. Tihlman erotettiin pormestarin virasta 1827 sen jälkeen kun Suomen kenraalikuvernööri oli tarkastusmatkallaan valittanut siitä että kaupunginarkistoa säilytettiin postikonttorissa ja kaupungista puuttui asianmukainen kaupunginvankila. Tihlman oli sitten Hämeenlinnan postimestarina vuodesta 1828 tehtävinään valvoa postinkuljettajia ja postitalonpoikia.